
Изх.№ …………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Допълване на Програмата за капиталовите разходи за 2024 г. на Община Златоград, във връзка с получени трансфери от МРРБ и ПУДООС,  във връзка с Решение № И 97 от 09.04.2024 г. и Докладна записка от директора на ДГ „Снежанка“ с вх. № 21-00-214/21.06.2024г. с искане за промяна на стойността на одобрени за закупуване дълготрайни материални активи с Решение № И 157 от 18.06.2024 г. на Общински съвет – Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На основание чл.51, ал.2 и чл.56, ал.2 от Закона за публичните финанси, в бюджета на Община Златоград и в Програмата за финансиране на капиталовите разходи за 2024 г. на Община Златоград са отразени промени, във връзка с постъпили трансфери от Министерство на регионалното развитие и благоустройството (МРРБ) и от Предприятието за управление на дейностите по опазване на околната среда (ПУДООС).

Съгласно сключено споразумение с МРРБ № РД-02-30-241/18.03.2024 г., е получен трансфер в размер на 493 121 лв. за подобект „Външен водопровод“ от обект „Доизграждане, реконструкция и рехабилитация на водоснабдителна и канализационна мрежа на гр.Златоград“. Обекта е част от списъка с обекти, включени в Инвестиционната програма за общински обекти, съгласно Приложение № 3 към чл.107, ал.13 от Закона за държавния бюджет на Република България за 2024 г. Съгласно указания на Министерство на финансите с изх.№ ФО-3/06.02.2024 г. капиталовите разходи за обектите по приложение № 3 към чл. 107, ал 13 от ЗДБРБ за 2024 г., с източник на финансиране трансфер от държавния бюджет, се отразяват по план, в размер на получения целеви трансфер за авансови, междинни и окончателни плащания, на база сключено споразумение с министъра на регионалното развитие и благоустройството. Извършената промяна касае добавяне на нов обект по параграф 51-00 „Основен ремонт на ДМА“, във функция „Жилищно строителство, благоустройство, комунално стопанство и опазване на околната среда”, дейност „Водоснабдяване и канализация” на стойност 493 121 лв.

Във връзка с одобрено финансиране от ПУДООС, в рамките на Национална кампания „Чиста околна среда 2024 г., за проект „Еко зелен кабинет на открито – Творим, играем, учим в чиста и цветна среда“ на Център за подкрепа за личностно развитие гр.Златоград, е получен трансфер в размер на 3 750 лв., представляващ 50 % авансово плащане по договора за финансиране, чиято обща стойност е 7 500 лв. Предвидените за реализация дейности по проекта са доставка и монтаж на три дървени беседки, два комплекта пейки с маса, компостер, кошчета за разделно събиране на отпадъците, доставка и монтаж на дъска за рисуване и писане, две къщички за книги и др. Доставката и монтажа на трите беседки                  (всяка, от които са на единична цена 1 600 лв.)  представляват дълготрайни материални активи. Извършената промяна касае добавяне на нов обект по параграф 52-00 „Придобиване на ДМА“, във функция „Образование”, дейност „Център за подкрепа за личностно развитие” на обща стойност 3 750 лв.

На основание чл. 124 от Закона за публичните финанси, предложението за промяна в Инвестиционната програма за капиталови разходи на Община Златоград за 2021 г., включва:
1. Във връзка с Решение № И 97 от 09.04.2024 г. на Общински съвет – Златоград е закупена готварска печка с фурна и котлони за нуждите на Детска ясла „Мир“ гр.Златоград на стойност 4 765 лв. Придобиването на актива е отразено в Програмата за капиталовите разходи за 2024 г. на община Златоград по параграф 52-00 „Придобиване на ДМА“, във функция „Здравеопазване”, дейност „Детски ясли, детски кухни и яслени групи в детски градини” на стойност 4 765 лв.
2. С Решение № И 157 от 18.06.2024 г. Общински съвет Златоград даде съгласие за закупуване на два броя климатици за ДГ „Снежанка“ гр.Златоград на обща стойност 4 000 лв. С докладна записка с Вх.№ 21-00-214/21.06.2024 г. директора на детската градина поиска промяна на стойността на одобрените за закупуване дълготрайни материални активи, чрез завишаване на стойността на обекта, с 418 лв., поради настъпила корекция в цена на монтажа. Предложението е допълнителното финансиране да е за сметка на преходния остатък от 2023 г. от дейност „Ресурсно подпомагане“.

Предложените допълнения и промени са отразени в Приложение № 1.
Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл. 21, ал.1, т.6 от Закона за местното самоуправление и местната администрация, чл.124 от Закона за публичните финанси и чл.36 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет – Златоград:
РЕШИ
1. Одобрява промяна в Програмата за капиталовите разходи за 2024 г. на Община Златоград, по обекти, функции, параграфи и дейности, съгласно Приложение №1, неразделна част от настоящото решение;

2. Възлага на Кмета на Община Златоград да отрази горепосочените промени в Програмата за капиталовите разходи за 2024 г. на Община Златоград и по бюджета на Община Златоград за 2024 г.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

